Sugeng dalu dumatheng para sederek ingkang kinasih. Boten lepat jagad ageng kalian jagad alit sejatose manunggal, sambung sinambung lan “saling mempengaruhi” [pangapunten kawula radi kangelan madosaken ukara ingkang pas]. Sampun pinten-pinten posting wonten blog punika ingkang kula waos sami “dol tinuku”, utamine saking komentaripun mas AK/utawi sinten asmane ingkang dipun wales kalian para sederek. Benteripun alam saget dipun raosaken saking komentar ingkang saling serang. Senaoso kula piyambak sejatosipun inggih boten cecek kalian komentar ingkang dipun posting mas AK, tapi kok ndilalah menawi bade mbales komentar ingkang kirang cecek menika mesti wonten mawon alanganipun. Milo, kula ngemutaken dumatheng pribadi kula, boten sisah males komentar ingkang kirang sekeca dipun raosaken datheng manah. Kuwatos menawi kewedal ukara ingkang kirang sae, amargi ukara niku wau saget ngregeti manah. Padahal sebatanipun Gusti saking ukara “bagusing ati”, dados panggenanipun Gusti inggih wonten ing lebetipun manah ingkang suci / bersih / bagus, lah menawi ati / manah asring dipun isi kalian ukara ingkang kirang sae, lajeng kados pripun Gusti saget remen manggen wonten lebetipun manah / ati? Menawi Gusti sampun boten kraos lenggah wonten manah kula, lajeng ngantos kapan kula saget manunggal kalian Gusti???